钦定古今图书集成/明伦汇编/氏族典/第209卷 > 曹勇义
## 钦定古今图书集成/明伦汇编/氏族典/第209卷 > 曹勇义

按《金史虞仲文传》：“曹勇义，广宁人。第进士，除长春令。
枢府辟令史。上书陈时政，累擢馆阁，迁枢密副都承
旨，权燕京三司使，加给事中，召为枢密副使，加太子
少保。与虞仲文同在枢密，群小挤之，复出为三司使，
加宣政殿大学士。卒谥文庄。天会七年，赠守太保。正
隆三年，改赠特进、定国公。”